**Bruttolisten**

|  |  |  |  |  |
| --- | --- | --- | --- | --- |
| **Databetegnelse** | **Datatype – og fremstilling** | **Kvalitativ Kvantitativ** | **Datasystem og -registrering** | **Bemærkninger** |
| **Elevprodukter** | Tegninger, tekster, modeller og opgavebesvarelser | Kvalitativ | Fysiske læringsrum – vægge, fysisk portfolio  Digitale læringsrum – læringsplatformen/elevplanen, Elevintra | Elevprodukterne kan fungere som synlige tegn på læring. Elevernes egen samling af repræsentative produkter samt refleksioner. Hvis de er synlige, kan de styrke elevernes indsigt og refleksion over egen læring og giver gode muligheder for selvevaluering. |
| **Klassediskussioner** | Samtaler, dialoger og diskussioner | Kvalitativ | Video, lydoptagelser eller observationsnoter | Sokratiske samtaler og dybdelæring bør være i fokus frem for overfladelæring. Spørgeteknikker er væsentlige. |
| **Elevsamtaler** | Samtale og dialog | Kvalitativ | Læringsplatformen/elevplanen, samtalereferat, optages på lyd eller video | Uformelle eller strukturerede – medvirker til fælles forståelse og afklaring af fx læringsmål. Samtaleark kan støtte strukturen på samtalen.  Styrker elevernes indsigt og refleksion over egen læring – selvevaluering. |
| **Feedbacksamtaler** | Samtale og dialog | Kvalitativ | Læringsplatformen/elevplanen, SkoleIntra, samtalereferat, optages på lyd eller video | Struktureret feedback – fx efter Hatties model – tre trin på fire niveauer. |
| **Narrativer** | Historier | Kvalitativ | Læringsplatformen/elevplanen, SkoleIntra, samtalereferat, optages på lyd eller video | Narrativer kan opsamles tilfældigt, når man overhører samtaler, eller de kan frembringes i en struktureret proces. Kan fortælle noget om nogle grundlæggende antagelser, forestillinger og fordomme. |
| **Interviews – individuelle og fokusgruppe** | Spørgsmål og svar | Kvalitativ | Læringsplatformen/elevplanen, SkoleIntra, interviewnoter, optages på lyd eller video | Giver dybere indblik i praksis. Kan være strukturerede eller semistrukturerede.  Kan give svar på oplevelser, erfaringer, holdninger og forståelser. Kræver tillidsfuld atmosfære. Læringsorienteret for både interviewer og interviewede Blot skal man være opmærksom på, at nogen i fokusgruppen kan sætte dagsordenen. |
| **Undervisningsobservation** | Indirekte eller direkte observationer af samtaler, dialoger, instruktioner m.m. | Kvalitativ | Video, lydoptagelser eller observationsnoter | Kan gennemføres af kollega eller leder. Kan sige noget om både eleverne og undervisningen. Væsentligt at afklare observationspunkter inden observationen – mål- og kriteriedannelsen er væsentlig! OBS: Etisk aspekt af at filme elever. |
| **Spørgeskemaer** | Svar i form af afkrydsning eller fritekst | Kvantitativ og kvalitativ | Elevintra, survey-systemet på nettet | Svært at gøre validt – hvordan ved man, at man får svar på det, som man spørger om?  Kan udfyldes anonymt – giver en mulighed for friere svar. |
| **Trivselsundersøgelse** | Spørgeskema  Grafer og tabeller | Kvantitativ | Trivselsundersøgelsen (LIS) | Trivselsundersøgelsen forår 2015 er baseline – bruges til at måle på nationale mål om, at elevernes trivsel skal øges.  Gennemføres januar hvert år. |
| **Elevfravær** | Registrering  Grafer og tabeller | Kvantitativ | Elevadministrationssystemer (LIS) | Registreres løbende – i sidste ende i elevadministrationssystemet. |
| **Tidlig sprogvurdering** | Spørgsmål og svar  Grafer og tabeller | Kvantitativ | Platform hos Socialstyrelsen via KL | Eleverne besvarer en lang række ark med billeder, hvor de skal markere efter lærerens instrukser. Undersøgelsen kan vise noget om ordforråd, mobilisering m.m. Gennemføres af børnehaveklasselederen i løbet af efteråret og skal bruges som lærernes forberedelse på start i 1. klasse. |
| **Matematik-, stave- og læseprøver** | Spørgsmål og svar  Score | Kvantitativ | Kommunalt besluttede testformer | Fx standardiserede test MAT, ST og LÆ, som gennemføres og bearbejdes af vejleder. |
| **Nationale test** | Spørgsmål og svar  Score – norm eller kriterie | Kvantitativ | Testogproever.dk (LIS) | Giver tællelige resultater og kan vise et niveau i forhold til en bestemt standard. Velegnet til status og sammenligninger. |
| **Standpunktskarakterer** | Score – kriteriebaseret  Karakter | Kvantitativ | Elevadministrationssystemet | Giver tællelige resultater og kan vise et niveau i forhold til en bestemt standard. Velegnet til status og sammenligninger. Den professionelle vurdering bør bygge på anerkendte kriterier for præstationen – risiko for uens standarder fra lærer til lærer. OBS: Skal være standpunkt! |
| **Terminsprøver** | Som folkeskolens prøver | Kvantitativ | Elevadministrationssystemet | Giver tællelige resultater og kan vise et niveau i forhold til en bestemt standard. Velegnet til status og sammenligninger. Den professionelle vurdering bør bygge på anerkendte kriterier for præstationen – risiko for uens standarder fra lærer til lærer. |
| **Folkeskolens prøver** | Score – kriteriebaseret  Karakter ud fra mundtlige og skriftlige præstationer | Kvantitativ | Elevadministrationssystemet (LIS) | Giver tællelige resultater og kan vise et niveau i forhold til en bestemt standard. Velegnet til status og sammenligninger. Den professionelle vurdering bør bygge på anerkendte kriterier for præstationen – risiko for uens standarder fra lærer til lærer. |
| **Uddannelsesparatheds-vurderingen** | Karakter og personlig vurdering | Kvantitativ og kvalitativ | Fx MinUddannelse (LIS)  Akkumuleres i Optagelse.dk | Lærerne skal hvert år vurdere elevernes uddannelsesparathed på 8. årgang og 9. årgang. Vurderingen er en ja/nej-besvarelse samt krav om uddybende kommentarer i tilfælde af vurderingen: ikke uddannelsesparat. Der er for disse elever også krav om en handlingsplan. |
| **Overgang til ungdomsuddannelse** | Registrering via tilmelding  Grafer/tabeller | Kvantitativ | Optagelse.dk | Efter tilmeldingsfristen i marts måned til ungdomsuddannelserne hvert år kan UU-vejledningen trække data på optagelsen. Data sendes i øvrigt videre til LIS og indgår i kvalitetsrapporten. |
| **Forældretilfredsheds-undersøgelse** | Spørgeskema  Grafer/tabeller | Kvantitativ | Tilfredshedsportalen.dk, epinion.dk m.fl. (LIS) | Der spørges til tilfredsheden med undervisningen, den pædagogiske indsats, samarbejde mellem skole og hjem, fysiske rammer – fordelt på skole og SFO. |
| **Undervisning** | Registrering  Grafer og tabeller | Kvantitativ | Administrationssystemer (LIS) | Kompetencedækning og elevfravær. Registreres i administrationssystemet – lederen vurderer kvalifikationer. |
| **Inklusion** | Registrering  Grafer og tabeller | Kvantitativ | Elevadministrationssystemer (LIS) | Inklusionsgrad – antal elever, der undervises i den almene undervisning, samt oversigt over antal elever i specialtilbud. |
| **Elever (elevtal og DSA)** | Registrering  Grafer og tabeller | Kvantitativ | Elevadministrationssystemer (LIS) | Giver et overblik over skolens elevsammensætning. |
| **Økonomi** | Registrering  Grafer og tabeller | Kvantitativ | Administrationssystemer (LIS) | Udgifter til folkeskolen pr. elev. Tal genereres fra indberetninger fra kommunerne. |
| **Personale** | Registrering  Grafer og tabeller | Kvantitativ | Elevadministrationssystemer (LIS) | Antal ansatte og årsværk, tid med eleverne og ressourceindikatorer. |
| **Øvrige – fx lærer-producerede test** | Spørgsmål/svar  Score | Kvantitativ | Læringsplatform/elevplan, SkoleIntra | Giver tællelige resultater og kan vise et niveau i forhold til en bestemt standard. Velegnet til status og sammenligninger. Den professionelle vurdering bør bygge på anerkendte kriterier for præstationen – risiko for uens standarder fra lærer til lærer. |